CELEX: 32021D2075
Language: bg
Date: 2021-11-25 00:00:00
Title: Решение (ОВППС) 2021/2075 на Съвета от 25 ноември 2021 година за изменение на Решение (ОВППС) 2020/979 в подкрепа на разработването на международно призната система за валидиране на управлението на оръжията и боеприпасите съгласно отворените международни стандарти

26.11.2021   
               
               
                  BG
               
               
                  Официален вестник на Европейския съюз
               
               
                  L 421/72
               
            
         РЕШЕНИЕ (ОВППС) 2021/2075 НА СЪВЕТА
         от 25 ноември 2021 година
         за изменение на Решение (ОВППС) 2020/979 в подкрепа на разработването на международно призната система за валидиране на управлението на оръжията и боеприпасите съгласно отворените международни стандарти
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за Европейския съюз, и по-специално член 28, параграф 1 и член 31, параграф 1 от него,
         като взе предвид предложението на върховния представител на Съюза по въпросите на външните работи и политиката на сигурност,
         като има предвид, че:
         
                     (1)
                  
                  
                     На 7 юли 2020 г. Съветът прие Решение (ОВППС) 2020/979 (1), което предвижда проект в два етапа. Етап I е проучване за осъществимост за разработване на международно призната система за валидиране на управлението на оръжията и боеприпасите (AAMVS).
                  
               
                     (2)
                  
                  
                     В Решение (ОВППС) 2020/979 се предвижда, че изпълнението на етап II на проекта, изразяващ се в разработване на концепция за създаване на AAMVS, може да бъде разрешено, ако Съветът реши така въз основа на резултата от проучването за осъществимост.
                  
               
                     (3)
                  
                  
                     Проучването, разрешено с Решение (ОВППС) 2020/979, показа, че разработването на AAMVS е осъществимо, като бяха откроени няколко елемента, които ще трябва да бъдат разгледани, за да бъде реализирана концепцията. Етап II ще включва изготвянето на предложение за рамка на AAMVS и план за разработване на системата. Чрез резултатите от тази дейност ще се цели да се подпомагат и насочват бъдещите усилия за изграждането на AAMVS.
                  
               
                     (4)
                  
                  
                     Въз основа на резултата от проучването за осъществимост Съветът следва да реши дали етап II на проекта да бъде изпълнен.
                  
               
                     (5)
                  
                  
                     Решение (ОВППС) 2020/979 изтича 14 месеца след датата на сключване на споразумението за финансиране, посочено в член 3, параграф 4 от него, освен ако Съветът реши да удължи срока на действие на решението, за да разреши изпълнението на етап II от проекта.
                  
               
                     (6)
                  
                  
                     Продължаването на дейностите, посочени в член 1 от Решение (ОВППС) 2020/979, до 30 ноември 2022 г. няма отражение върху финансовите средства.
                  
               
                     (7)
                  
                  
                     Решение (ОВППС) 2020/979 следва да бъде съответно изменено,
                  
               ПРИЕ НАСТОЯЩОТО РЕШЕНИЕ:
         
            Член 1
            Решение (ОВППС) 2020/979 се изменя, както следва:
            
                        1)
                     
                     
                        Член 1, параграф 1, втора алинея се заменя със следното:
                        „Проектът се състои от два етапа, „етап I“ и „етап II“.
                        
                                    —
                                 
                                 
                                    На етап I през първата година от изпълнението беше предприето проучване за осъществимост за разработването на международно призната система за валидиране на управлението на оръжията и боеприпасите (AAMVS) за проучване на възможностите за създаване на подходящи методологии и инструменти за оценка на риска и качеството;
                                 
                              
                                    —
                                 
                                 
                                    на етап II, въз основа на резултатите от проучването за осъществимост от етап I ще бъде разработена концепция за създаване на AAMVS.“;
                                 
                              
                  
                        2)
                     
                     
                        Член 3, параграф 2 се заменя със следното:
                        
                                    „2.
                                 
                                 
                                    Сумата предназначена за етап I на проекта е 821 872 EUR. Сумата предназначена за етап II на проекта е 820 237 EUR.“;
                                 
                              
                  
                        3)
                     
                     
                        Член 5 се заменя със следното:
                        
                           „Член 5
                           Настоящото решение влиза в сила в деня на приемането му.
                           Неговият срок на действие изтича на 30 ноември 2022 г.“.
                        
                     
                  
         
            Член 2
            Настоящото решение влиза в сила в деня на приемането му.
         
         
            Съставено в Брюксел на 25 ноември 2021 година.
            
               
                  За Съвета
               
               
                  Председател
               
               Z. POČIVALŠEK
            
         
         
            (1)  Решение (ОВППС) 2020/979 на Съвета от 7 юли 2020 г. в подкрепа на разработването на международно призната система за валидиране на управлението на оръжията и боеприпасите съгласно отворените международни стандарти (ОВ L 218, 8.7.2020 г., стр. 1).